नीतीश कुमार के सीबीआई जांच दिए जाने पर लालू ने कहा कि रिज़र्व बैंक का सर्कुलर है कि 30 करोड़ से अधिक की अनियमितता के लिए सीबीआई से जांच करने का प्रावधान है. लालू यादव के तेवर से स्पष्‍ट है कि फ़िलहाल सृजन के मामले को आधार बनाकर वो इसे एक बड़ा राजैनतिक मुद्दा बनाना चाहते हैं. और उनकी पार्टी को लगता हैं कि इस मुद्दे से वो नीतीश और सुशील मोदी दोनों को घेर सकते हैं. इसलिए राजद ने सीबीआई जांच की सुप्रीम कोर्ट से मॉनिटरिंग की मांग की है.